Učenička zadruga Apicula Civitatis Nova završila je prvo polugodište zadovoljni ostvarenim, ili bolje rečeno, zarađenim.

Zadruga je tradicionalno i ove godine sudjelovala na božićnom sajmu u sklopu Novigradske zimske bajke. Učenici su predstavili proizvode nastale u kreativni radionicama. Bilo je tu ukrasnih predmeta s božićnim motivima, prekrasnog nakita nastalog u suradnji s našom vanjskom suradnicom Ivanom Barić, izloženi su i proizvodi iz nove sekcije, radionice Ovčica; šalovi, torbice za mobitele, snjegovići, pahuljice koji su izradili mlade pletilje uz pomoć svoje voditeljice i nonica.

Male krojačice obogatile su štand maštovitim uradcima od filca i lavande (sobovi, jelkice, zvjezdice).

Zadrugari su iznimno zadovoljni prodajom i prikupljenim novčanim sredstvima koje će iskoristiti za nabavu materijala za još bolju i raznovrsniju ponudu.